जब सारे टेलीविजन न्यूज चैनलों पर इस घटना को दिखाया गया तो लोग भड़क उठे। छात्र उग्र हो उठे। राव को अस्पताल से स्पष्टीकरण देना पड़ा कि सरकार ने उन्हें धोखा दिया है। अब वे कुएं और खाई के बीच फंस गये थे। भूख हड़ताल वे तोड़ नहीं सकते थे, इससे उनकी राजनीति ध्वस्त हो जाती और इसे ज्यादा देर तक जारी नहीं रख सकते थे क्योंकि उनकी सेहत इसे बर्दाश्त नहीं कर पाती। संकट राव और सरकार दोनों के सामने था। और इसी समय पर कांग्रेस ने विधानसभा में तेलंगाना राज्य के लिए प्रस्ताव लाने की बात करके हालात को बिगड़ने से बचा लिया।